Lucas Hernández
Lucas Hernández (vagy teljes nevén Lucas François Bernard Hernández vagy egyszerűen Lucas, (franciául: [lukas ɛʁnɑ̃dɛz, – ɛʁnandɛs]) (Marseille, 1996. február 14. –) világbajnok francia válogatott labdarúgó, a Paris Saint-Germain játékosa. Posztját tekintve balhátvéd, de  középhátvédként is bevethető.

A 2015-2016-os szezonban mutatkozott be az Atlético Madrid első csapatában, ebben a idényben mutatkozott be a Bajnokok ligájában is.

A 2018-as Európa-liga döntőjében kezdőként lépett pályára a francia Marseille ellen, melyet csapata 3–0-ra megnyert.

2018. március 23-án mutatkozott be a felnőtt válogatottban, Párizsban a Kolumbia ellen 3–2-re elveszített barátságos mérkőzésen.

A 2018-as világbajnokságon Hernández minden mérkőzésen pályára lépett Franciaország színeiben, melynek a döntőben az a Horvátország volt az ellenfele, mely veretlenül jutott el a döntőig. A mérkőzést végül a franciák 4–2-re nyerték meg.

Pályafutása

Lucas Hernández Marseille-ben született 1996-ban, édesapja abban az időben az Olympique Marseille labdarúgója volt. A Rayo Majadahonda nevű csapatban kezdte pályafutását, majd 2007-ben az Atletico Madrid akadémiájára került. 2013. november 9-én Diego Simeone felhívta a felnőtt csapathoz, bemutatkoznia azonban nem sikerült.

2014. április 23-án az utolsó fordulóban elvesztették a másodosztályú bajnoki címet a tartalékcsapattal. Az idény végén 2018 nyaráig szerződést hosszabbított. December 3-án bemutatkozott a madridiak nagy csapatában, végigjátszotta a L'Hospitalet elleni kupamérkőzést.  A bajnokságban december 21-én a Bilbao ellen debütált.

2015 augusztusában még egy évvel, 2019 nyaráig meghosszabbította a szerződését. A 2015-2016-os idényben bemutatkozott a Bajnokok Ligájában, pályára lépett a Real Madrid ellen elveszített döntőben is. 2018. május 16-án az Európa-liga lyoni döntőjében az O. Marseille elleni 3–0-ra megnyert mérkőzésen szerezték meg a kupát.

A 2018. május 17-én kihirdetett francia vb keretben ő is helyet kapott. Bár valószínűleg rá, csak a Manchester City hátvédje, Benjamin Mendy cseréjeként számított volna Didier Deschamps. Az első, dánok elleni mérkőzésen kezdőként lépett pályára a 21-es mezszámban, ugyanis az angol csapat ballhátvédje nem épült fel teljesen. Ezt követően Lucas a teljes világbajnokságot végigjátszotta. 2019.március 27-én leigazolta az Bayern München.

2023. július 9-én ötéves szerződést írt alá a Paris Saint-Germain csapatával.

Válogatottban
Sokszoros francia utánpótlás válogatott, 2012-ben az U16-os, majd 2014-ben az U19-es, 2016-ban pedig az U21-es csapatban is pályára lépett.

2018 márciusában Didier Deschampstól meghívást kapott a felnőtt válogatottba Kolumbia és Oroszország elleni barátságos mérkőzésekre. Március 23-án debütált a Kolumbia elleni párizsi barátságos mérkőzésen, Lucas Digne cseréjeként tizennégy percet kapott. A mérkőzést Kolumbia 3–2-re nyerte meg.

2018. május 17-én Didier Deschamps Lucast is nevezte a 2018-as világbajnokságra utazó francia keretbe.

Az oroszországi tornán az Ausztrália elleni 2–1-re megnyert csoportmérkőzésen mutatkozott be. A világbajnokságon minden mérkőzésen pályára lépett. A döntőt 4–2-re Franciaország nyerte meg Horvátországgal szemben, így 20 év után újra világbajnokok lettek.

Magánélete
Lucas apja, Jean-François szintén labdarúgó. Ő is játszott az Atléticóban, csakúgy mint Lucas öccse, Theo, aki jelenleg az AC Milan labdarúgója, és városi nagy riválisnál, a Real Madridnál is megfordult, de előtte szintén játszott az Atléticóban.

Sikerei, díjai
 Atlético Madrid
Európa-liga győztes (1): 2018
UEFA-szuperkupa győztes (1): 2018
UEFA-bajnokok ligája:
 Döntős (1): 2016

 Bayern München
Német bajnok (4): 2019–20, 2020–21, 2021–22, 2022–23
Német kupagyőztes (1): 2019–20
Német szuperkupa-győztes (2): 2020, 2022
UEFA-bajnokok ligája-győztes (1): 2019–20
UEFA-szuperkupa-győztes (1): 2020
FIFA-klubvilágbajnokság-győztes (1): 2020

 Franciaország'Világbajnok (1): 2018
UEFA Nemzetek Ligája-győztes: 2020–21

Egyéni díja
Francia Köztársaság Becsületrendje: 2019

Statisztikái2022. november 12-én lett frissítve.A válogatottban2022. november 22-én lett frissítve.''

Jegyzetek

További információk

Kapcsolódó szócikkek 
 A legdrágább átigazolások listája a labdarúgásban

1996-ban született személyek
Marseille-iek
Élő személyek
Francia labdarúgók
Labdarúgóhátvédek
Az Atlético Madrid labdarúgói
A Bayern München labdarúgói
A PSG labdarúgói
A La Liga labdarúgói
A Bundesliga labdarúgói
A 2018-as világbajnokság labdarúgói
A 2020-as Európa-bajnokság labdarúgói
A 2022-es világbajnokság labdarúgói
Világbajnok labdarúgók
Európa-liga-győztes labdarúgók
Európai Szuperkupa-győztes labdarúgók
Német bajnok labdarúgók
Bajnokok Ligája-győztes labdarúgók